b'\n_START_ARTICLE_\nPre\xc5\xa1ernova nagrada\n_START_PARAGRAPH_\nPre\xc5\xa1ernove nagrade in nagrade Pre\xc5\xa1ernovega sklada so najvi\xc5\xa1ja priznanja Republike Slovenije za dose\xc5\xbeke na podro\xc4\x8dju umetnosti. _NEWLINE_Prve nagrade so bile podeljene leta 1947, na dan kulturnega praznika. Nagrade so bile z zakonom, sprejetim leta 1955, poimenovane po Francetu Pre\xc5\xa1ernu. \xc5\xbde leta 1956 je zakon natan\xc4\x8dneje opredelil znanstvena podro\xc4\x8dja, najve\xc4\x8dja sprememba pa je bila sprejeta leta 1961. Nagrade so od tedaj namenjene samo \xc5\xa1e umetni\xc5\xa1kim delom, razdeljene pa so na Pre\xc5\xa1ernove nagrade in nagrade Pre\xc5\xa1ernovega sklada. \xc5\xa0tevilo nagrad se je spreminjalo vse do sprejetja zakona konec leta 1981. Tedaj je bilo \xc5\xa1tevilo nagrad omejeno na najve\xc4\x8d tri Pre\xc5\xa1ernove in najve\xc4\x8d deset nagrad Sklada. Zakonska sprememba iz leta 1991 je \xc5\xa1tevilo nagrad \xc5\xa1e bolj zmanj\xc5\xa1ala, in sicer na najve\xc4\x8d dve Pre\xc5\xa1ernovi nagradi oziroma najve\xc4\x8d \xc5\xa1est nagrad Pre\xc5\xa1enovega sklada._NEWLINE_Pre\xc5\xa1ernove nagrade vsako leto podeljujejo tudi fakulete in umetni\xc5\xa1ke akademije, \xc4\x8dlanice Univerze v Ljubljani. Te nagrade se imenujejo \xc5\xa1tudentske Pre\xc5\xa1ernove nagrade in univerzitetne Pre\xc5\xa1ernove nagrade, podeljene pa so najbolj\xc5\xa1im \xc5\xa1tudentom, tako na podro\xc4\x8dju umetnosti kot znanosti.'